Özönvíz legendák


Érdekes, hogy szerte a világon rengeteg olyan néplegenda vagy mítosz él, amely nagyméretű víz kataklizmáról számol be. Ennek jelentősége abban rejlik, hogy ha az özönvíz a valóságban a Biblia elmondása szerint zajlott le, akkor egy ilyen globális méretű katasztrófának fenn kellett maradnia különböző emberi hagyományokban, amelyek megtartják a nagy vízi ítéletet az emberek emlékezetében. Ha nem léteznének ilyen legendák, joggal róhatnák fel ezt a keresztyén hívő embernek. De így a szkeptikusok azok, akik magyarázatokon törhetik a fejüket, amelyek segítségével elhitethetik önmagukkal, hogy az özönvíz nem történt meg. 


Változó a számon tartott legendák száma. Jim Frazer, a misszionárius 138 ilyen legendát jegyzett fel, míg mások azt mondják, hogy közel 500 vagy akár 2000 ilyen legenda létezik. A következőkben közölni fogunk néhány ilyen legendát, hogy saját maga tudjon ítélni.

[image: image1.png]



1. Ábra néhány ország, ahol ismert özönvíz legenda
Bevezetésként még néhány fontos szempont: Jim Frazer olyan misszionárius volt, aki az evolúcióban hitt, tehát neki nem állt érdekében, hogy eltúlozza a legendáknak a számát. Ezeket a legendákat a Folklore in the Old Testament (1918) című könyvében gyűjtötte össze. Különböző legendákról számol be, amelyek a következő földrészekből származnak: Észak, Dél, és Közép Amerika, a csendes óceáni szigetek, India, Kína, és Európa kevésbé lakott területei. A legendák elterjedésének széles köre azt mutatja, hogy az általuk megörökített özönvíz igen nagymérvű, és igen jelentős esemény volt.

Helyenként eltérnek a Bibliai özönvíztől, ahogy az egyes népcsoportok emlékezetében egyre torzult az eredeti elbeszélés. Hol leegyszerűsödött, hol hozzáadtak, de a legendák mind tartalmaznak néhány közös pontot, melyek a következők: 

· Az isten vagy istenek özönvizet bocsátottak az emberekre.

· Az özönvíz büntetés az emberek viselkedése miatt, vagy egy állatot ölt meg.

· Néha az emberek figyelmeztetést kapnak, néha nem.

· Egy nő, vagy egy férfi, vagy a férfi és a fiai és azoknak feleségei hajóba, csónakba, fába, vagy dobozba szállnak be, vagy más módon menekülnek meg. 

· Néha állatokat vagy más értékes dolgokat visznek magukkal.

· Az özönvíz hirtelen jön, és mindent elborít, a pusztulás teljes, a Föld egészét beborítja.

· A végén a vizek leapadnak, és néha a menekülők madarakat küldenek ki.

· A túlélők egy hegyen vagy szigeten maradnak, és néha áldozatot mutatnak be.

A Funk and Wagnell’s folklorisztikai, mitológiai, és legendás 1950-es szótára is a fenti bélyegekkel határozza meg az özönvizet. 

Az egyik legteljesebb ilyen legenda a Dumbiról szóló legenda, amit egészében, az egyik leghíresebb pedig a Gilgames eposz, amelyből rövid részleteket közlünk. Felmerülhet a kérdés, hogy véletlen-e a legendák hasonlósága a bibliai történethez. Közülük egyesek más olyan legendával is párosulnak, amelyek kísértetiesen hasonlítanak vagy a bibliai teremtés elbeszéléshez, vagy a Bűnesethez, vagy a bábeli toronyhoz. Ha már két ilyen elbeszélést tartalmaz egy ilyen legenda, akkor már joggal gondolhatjuk, hogy valós esemény leírását olvassuk. 

Ausztrál bennszülöttek teremtés legendája

Az első ember aki Ausztráliában élt Ber-rook-boorn volt. Baiame alkotta őt. Miután behelyezte őt és a feleségét egy kertbe, ahol jó volt élni, ráhelyezte a szent jelét egy közeli yarran fára, amely otthont adott egy csapat méhnek. „Ez az én fám”, mondta nekik „és ezek az én méheim. Vehetsz ételt bárhonnan abban az országban, amelyet nektek adtam, de sem a fához, sem a méhekhez, sem ahhoz a mézhez, amelyet készítenek, nem szabad nyúlnotok, különben sok gonoszság ér benneteket és azokat az embereket, akik utánatok jönnek.” De egyszer, amikor az asszony táplálékért keresgélt, az útja Baiame fájához vezette… egy szomorkodó lény jelenlétét érezte, és még egyszer felnézett a fára. Most, hogy közelebb állt a fához, meglátta a méheket, ahogy körberepülték a fát, és a mézet, amely csillogott a fa kérgén. Rábámult, mert annyira elcsodálkozott a látványon. Előtte már egyszer megkóstolta az édes váladékot, de itt olyan sok étel volt, amely elegendő lett volna számos ételre. Nem tudott ellenállni az arany mézcseppeknek, ahogy a fa ágairól a földre hulltak, elkezdte mászni a fát. Hirtelen feltámadt a szél, és egy sötét szárnyas alak körbevette. Narahdarn volt, a denevér, akit Baiame odahelyezett, hogy őrizze a yarran fáját. Bar-rook-born felesége lemászott a fáról, és bebújt a gunyah lakásába, annak a legsötétebb lyukába. Azt a gonoszságot, amelyet okozott, sosem lehet majd orvosolni. Beengedte Narahdarnot a világba, és onnantól kezdve a halál szimbólumává vált, amely érinti Ber-rook-born minden leszármazottját. Vége volt Ber-rook-born és felesége aranykorszakának.

Havasupai indiánok özönvíz legendája


A mély völgyekben élő Havasupai indiánok szerint így keletkezett a Grand Canyon: Két isten létezett, mielőtt az emberek megjelentek volna a földön. Az egyik Tochapa volt, a jóságos isten, a másik Hokomata, a gonosz isten. Tochapa-nak volt egy leánya, akit arra szánt, hogy minden élőnek az anyja legyen, és akit Pu-keh-eh-nek hívtak. A gonosz Hokomata arra törekedett, hogy ez ne történjen meg, és ezért az egész földet elborította egy óriási nagy özönvízzel. A jóságos Tochapa levágott egy fát, és a belsejét kivágta. Behelyzte Pu-keh-eh-t az üres fába, és amikor a vizek megemelkedtek, és az egész föld színét elborították, ő biztonságban volt a hajókájában. Egy idő múlva az özönvíz vizei leereszkedtek, és kiemelkedtek a hegyek csúcsai. Folyómedrek alakultak ki, és az egyik folyó a Grand Canyon mély völgyét vágta ki. Pu-keh-eh fa-hajókája megnyugodott a föld felszínén. Kilépett belőle, és egy új világ terült el előtte. Amikor a föld már megszáradt, a nagy arany nap felkelt keleten, és a föld felszínét megmelegítette, és Pu-keh-eh megfogant. Egy idő után egy fiút szült. Később, egy vízesés hatására egy leánygyermeket is megszült. Ennek a két gyermeknek az egyesüléséből származott minden ma élő ember. Az első emberek a Havasupaiak voltak. Topacha hozzájuk beszélt, és arra szólította fel őket, hogy békességben éljenek a kanyonban, ahol jó volt a föld, és tiszta volt a víz, mindenki számára bőségesen. 

Ausztrál bennszülöttek özönvíz legendája


A hegyeken található víznyomokat a tenger okozta régen. Mt. House, Mt. Waterloo, és Mt. Hann olyan hegyek, amelyek hordoznak ilyen nyomokat. Az özönvíznek oka az volt, hogy az emberek megölték az öregasszony harmadik fiát, akit szeretett.


Az asszony egyszer lement a tengerhez, és átszúrta a tenger ’szemét’. Azt mondták róla, hogy a Nowulu szigetén lakott. A fiát nagyon kedvelte. Azt mondták neki, hogy „megölték őt; már is kioltották az életét”. „Értem,” mondta. Egyszer sírt, de azután nem sírt többet. „Végzek velük,” mondta. Ezzel elment egy Garajin nevű helyre, ahol lándzsával átszúrta a tengerben a ’lyukat’. A tenger pedig vissza-vissza hánykolódott, és egészen lefolyt a lyukba. Az egész föld kemény és száraz volt, a halak pedig vergődtek a kemény tengerfenéken, mivel nem volt ott víz. Ebben az időben teremtettek meg a hegyek. 

Mi azt mondjuk, hogy a jelenlegi hullámok nem így mozognak. Mivel a tenger hegységként mozgott rajta. A hegyek leomlottak alatta. Az asszony végzett velük, és mindnyájan vízbefulladtak. Amikor még mindig nem volt víz a földön, felvette a teknősbékát és a halat, és a Nowulu domb tetejére vitte őket. Nowulu szigetnek hívják, ahova felmászott. Itt maradt, és vízért ásott le a földbe. A tenger össze-vissza mozgott, alatta pedig a szárazföld volt. Ekkor visszajött, és minden embert elpusztítottak a vizek. Csak azok az emberek élték túl, akik a domb tetejére menekültek, arra a helyre. De akkor visszatértek. A tenger pedig tele volt mindenféle emberrel abból a generációból. De akkoriban magukat teknősökké és halakká változtatták át, és így tengeri élőlényekké alakultak át. Eleinte emberek voltak, de utána pedig tengeri élőkényekké változtak. Mert mindnyájan vízbefulladtak. 

A skandináv teutónikus törzsek özönvíz legendája


Fenrir, a hatalmas farkas megrázta magát, és ettől az egész föld megrázkódott. Yggdrasil, a hatalmas égerfa a gyökereitől a legmagasabb ágakig megrázódott. A hegyek összeomlottak, vagy felhasadtak. Az emberek a házaikból menekültek, és az egész emberi nem eltűnt a föld felszínéről. A föld maga is elveszítette az alakját. Még a csillagok is leestek az égről, és a hatalmas nagy űrbe beleestek. Lángok törtek elő a kövekben lévő repedésekből, és mindenütt hallatszott a gőznek a hangja. Minden élő, minden növény meghalt ebben a kataklizmusban. A folyók és a tengerek mind túláradtak a medreikben. A hullámok más hullámokkal összecsaptak. Lassan felemelkedtek, forrósodtak, és mindent beborítottak. A föld lesüllyedt a tenger alá. De később a föld lassan újra emelkedni kezdett. A hegyek is újra kiemelkedtek, és az emberek is újra megjelentek. Még a fa maradványaiban benne volt Yggdrasil, az égerfa. A jövő nemzedék ősei túlélték a halált.

A Gilgames eposz részletei


Ea, a vizek megtartója, és az emberiség őrzője Utnapishtim-et figyelmeztette arra, hogy az istenek a földet vízözönnel tervezték megölni. Ea megmondta Utnapishtimnek, hogy szakítsa le a házát, készítsen belőle egy hajót, és vigye fel bele minden élőlénynek a magját. A hajó minden oldala 120 láb hosszú volt, tehát négyzet alakú. Hét emelet volt összesen. Az özönvíz maga ijesztő volt, és borzalmas. Utnapishtim észrevette, hogy a vihar istene a napot éjszakára változtatta, és a földet úgy törte össze, mint egy poharat. Amikor az eső elállt, Utnapishtim még egyszer kinézett a föld arcára, és minden csendben volt. Az emberek visszaváltoztak agyaggá. A tenger felszíne olyan sima volt, akár egy tető. Utnapishtim egy galambot engedett el, hogy pihenőhelyet találjon, de az visszajött, utána pedig a fecskét, ugyanazzal az eredménnyel. A végén egy varjút engedett el, de az nem jött vissza. A hajó egy hegyoldalon ért földet, ahol Utnapishtim áldozatot mutatott be. 

Ausztrál bennszülöttek özönvíz legendája

Azokban a napokban Gajara még ember volt, és együtt élt a feleségével és fiaival, akiknek szintén feleségük volt. Megtörtént ugyanis, hogy a legkorábbi gyermekek, akik azokban a napokban éltek megsértették, megbántották, és kegyetlenül viselkedtek Dumbival, a pislogó bagollyal. A tollait kihúzták, leköpdösték, és sokszor fűből készült lándzsákkal szurkálták, sőt egy lyukat is csináltak az orrában. 


Feldobták a levegőbe, és azt kiabálták, hogy „Na most, repüljél!” De leesett a földre egy nagy tompa hanggal. Ezt megismételték, és Dumbi ismét keményen a földre esett. A gyermekek harmadszor is feldobták a levegőbe, de ekkor Dumbi egyre felfelé repült, míg nem eltűnt a felhőkben, és eljutott Ngadjához, a Legfelsőbb Lényhez. „Mi történt veled?” kérdezte tőle Ngadja, a Legfelsőbb Lény. „Mit tettek veled?” A bagoly előállt sérelmeivel, és azt mondta: „A gyermekek megsértettek engem; megaláztak, és megbántottak.”


Ngadja, a Legfelsőbb Lény belül szomorkodott amiatt, hogy hogyan viselkedtek a bagollyal. Összegyűjtötte a követőit, és tanácsot tartott velük. Ngadja sok követője közül ott volt Maguriguri, a gyík, Windirindjal, egy másik gyík, az angolna, a teknős, és a fekete goana. „Menj, és nézd meg, hol vannak ezek az emberek. Nézz a hegyeken túl, és nézd meg, hogy ugyanott vannak-e; utána jöjj vissza, és mondd meg mit láttál.” Ezt mondta a követőinek, mivel nagyon megszomorodott azon, hogy a gyermekek rosszul bántak Dumbival. Az első, aki elment, Maguriguri volt. Fürge mozgású volt, és gyorsan arra a helyre futott, amit Dumbey-nek hívnak, ami egy hegység volt azon a vidéken. Amikor visszatért, azt mondta, hogy még mindig ott vannak. Ngadja pedig megint elküldte, hogy megnézze, hogy ott vannak-e a gyermekek. Maguriguri ismét elment, hogy kikémlelje a gyermekeket, és azzal jött vissza, hogy még mindig ott vannak. 


Ngadja, a Legfelsőbb Lény most mondta Gajarának (aki még mindig ember volt) „Ha kedves az életed, meg kell építened egy kettős csónakot, és el kell menned a feleségeddel, a fiaiddal, és a fiaidnak a feleségeivel. Esőt és özönvizet bocsátok rájuk, amiatt, hogy mit tettek Dumbival.”


„Vigyél magaddal sokáig tartó eledelt”, mondta neki. „Olyan ételt, mint a gumi, a banimba, a ngalindja, amelyek jóízűek.” Így tehát megtette ezt Gajara. A levegő sok madarát összeszedte, mint a szivárványmadár, a gébicsek, és a papagájok, ezeket felvette a csónakba, és még mellette egy nőstény kengurut is. 


Ngadja azt mondta: „Most kész vagy,”. Ezzel elküldte Magurigurit, hogy utoljára kikémlelje az embereket. A gyík feléjük mutatott, és azt mondta "„Mindnyájan egy helyen vannak!”


Gajara összeszedte a fiait, mint legénységet, és a feleségét, és a fiainak a feleségeit. Ngadja, a Legfelsőbb Lény pedig adott neki a saját táplálékából. Ezután Ngadja leküldte rájuk a felhőket, és így bezárta őket. Az özönvíz észak-északkelet felől jött, és bezárta az embereket a tengerbe. Az özönvíz mindenkit egy helyre sodort, és egy helyre nyomta őket, arra a helyre, amit Dumbeynek hívnak. Itt a vizek egy örvényben mozogtak, és az emberek kiabáltak, és keresték a menekülést. Ngadja örvényben mozgatta a vizeket, és kinyílt a föld szája, és az emberek mind megfulladtak vagy szétlapultak. Dumbeynél végzett velük.

Közben az özönvíz elvitte a csónakot, és mindenkit, aki rajta volt, messze el Dulugunra, ahol a föld véget ér, és ahol a vizek átcsordulnak a föld szélein. Errefelé vitte az özönvíz mind ezen idő alatt, a halottak földjére, ahol nincsen föld. A vizek ide-oda mozogtak, és körbeforgatták nagyon-nagyon sokáig.


De végre, a vizek visszavitték Gajarát az eredeti helyre. Néhány madarat engedett ki a csónakból, hogy földet kémleljenek. Az első a szivárványmadár volt, amely földet talált, és ezért nem jött vissza a csónakhoz. A vizek viszont közben lassan leereszkedtek. Gajara először Ngumbindjinél (A Kétségek Öble) talált szárazföldet. „Egy dombot találtam!” mondta, és belül örömöt érzett. És amíg a vizek még tovább ereszkedtek lefelé, meglátta Numbuzarét. Később, a madarak is visszatértek hozzá, így következő nap elengedte őket. Megérkeztek a szárazföldre, ahol Dumbival találkoztak, aki azt mondta „Már visszaérkeztetek?”, és meghívta őket, hogy nála maradjanak. A föld egyre jobban kiszáradt, és az élőlények megtalálták a nekik megfelelő élőhelyeket, és táplálékot. Sok helyen a baglyok már párosodtak is. Amikor az özönvíz teljesen elmúlt, Gajara észrevette, hogy a vizek a hegyek oldalán olyan nyomot hagytak, mint egy festményen. Ez az özönvíz szellemi vonala, ahol az özönvíz belemarta a kőbe. A vizek elvitték Munduli mellé, amikor egy kőnek nekiment. [Munduli egy olyan hely, ahol a bennszülöttek baltához kerestek követ]. Gajara kiesett a csónakból, és a tenger fenékre lesüllyedt. A tenger fenekén pedig a szárazföld partjához visszasétált. 


A fiai és a felesége odatolták hozzá a csónakot, és ott találkoztak vele a parton. A fiai megsiratták, mondván: „Apánk eljött hozzánk, és sok tengeri növény és kagyló befedi”, mondták maguk között. A kagylókat pedig leszedték, és a tengeri növényeket egy kupacba dobták, ahol kővé változott, ahol emlékként áll a mai napig.


A Wandjina szelleme bement abba a barlangba, ahol lakik. „Azt mondta, hogy itt szeretnék lefordulni”, tehát ott lefordult. Ezért hívják azt a helyet, hogy a ’Leforduló helyiség’. Bement egy barlangba, ahol lefeküdt. A darazsak sokan vannak abban a barlangban; de nem szabad hozzájuk nyúlni, mert tiltva van. A barlang Gajara barlangja.


A kengurut, amit magukkal vittek a csónakban megölték miután partraszálltak, és Gajara felesége, Galgalbiri egy földből készített kemencébe helyezte, és megsütötték. 


A sült étel füstje lassan felfelé szállt, amíg az égbe nem érkezett. Ngadja, a Legfelsőbb Lény azt mondta: „Mi ez a szag? Egy jóízű kengurut sütnek! Milyen jó ízű lehet; a szagot meg is tudom szagolni!” A nőstény kenguruból felszálló gőzt és szagokat megszagolta, és meg volt elégedve vele. Ngadja, a Legfelsőbb Lény a szivárványt helyezte el az égbe, hogy visszatartsa a felhőket.


A szivárvány ott fekszik az égen, és összekötve tartja a felhőket, hogy szét ne szakadjanak, és hogy eső le ne essen a földre. A szivárvány összekötve tartja a felhőket, hogy ha esne az eső, ne essen túl sokat. A mi népünk felismeri a szivárvány fontosságát, és ha meglátjuk, tudjuk, hogy nem fog többé rengeteg víz eljönni ismét a földre.

Csárlz Dárnyi

